Alajärven maakuntakiertue koukkaa Seinäjoen Keskustorin kautta torstaina 15.6 kello 10-14! Kaupunki kertoo torilla matkailukohteistaan.
Alajärven maakuntakiertue koukkaa Seinäjoen Keskustorin kautta torstaina 15.6. kello 10-14! Kaupunki kertoo torilla kesäisistä matkailukohteistaan ja onhan torille eksynyt Alajärven suloinen maskottikin, Alvar Tintti! Jossei kesälomasuunnitelmat ole vielä selkeänä mielessä, nyt on hyvä hetki miettiä kotimaan matkailua vaihtoehtona.
Juhlavuoden näyttely Koskenkorva Museossa
Kesällä 2023 Suomen kansallisjuoma Koskenkorva Viina täyttää 70 vuotta, minkä kunniaksi Koskenkorvan kylässä sijaitsevassa Koskenkorva Museossa on uudistettu näyttely! Museossa kuulet museo-oppaan johdolla viinan historiasta Suomessa alkaen kotipolton ajasta sekä tietenkin kylän kuulun tislaamon ja sen tuotteiden tarinan. Näyttelyssä myös uusi KOSKENKORVA MURAALI jonne on koottu tapahtumia ja sattumuksia Kossun seitsemältä vuosikymmeneltä. Ja kyllä, maistelut ovat mahdollisia sillä museossa palvelee baari tarjoillen maailman parasta valikoimaa Koskenkorvaa! Samalla lipulla pääsy myös samassa pihapiirissä olevaan Könnimuseoon, jossa kuulet kuulujen kellomestarien mielenkiintoisen tarinan ja näet heidän hienoimpia saavutuksiaan. Aukioloajat 13.6. - 5.8.2023: ti-pe 12-18 la 11-16 su ja ma suljettu Pihapiirissä palvelee myös kahvila sekä myymälä, jos mahdollista ostaa matkamuistojen lisäksi mukaan kauppavahvuisia (max 5,5%) juomia. Museota ylläpitää Koskenkorvan perhe. Tervetuloa käymähän kylässä!
Jurvan kirjasto on avoinna Jurvan markkinoiden lauantaina 1.7. klo 10-15 – Poistokirjamyynti autotallissa – Taikalattia uudessa ryhmätyötilassa – Kirjastoauto Saima pihassa – Siina ja Taikaradion duo esiintyy klo 14.00 ulkona hyvällä säällä, huonolla säällä sisällä Tervetuloa markkinatunnelmaan!
NuermoFest 2023 Mallaskosken panimoravintolassa la 5.8.
NuermoFest juhlitaan la 5.8. Mallaskosken panimoravintolassa. Liput: ennakkoon 12e. Liput tapahtumapäivänä ovelta 15 euroa. Esiintyjät: Modem Dragsvik Maria Wesander Heli Mikkonen NuermoFest palaa viime vuoden jälkeen takaisin alkusijoilleen Seinäjoki-rantaan ja Mallaskosken panimoravintolan alaterassille. Samalla ajankohta vaihtuu perinteisestä elokuun lopusta kesälomakauden taitekohtaan. Toiveissamme on, että pääsemme kokeilemaan, miltä tuntuu tapahtuman järjestäminen ilman rankkasadetta, myrskyä tai ukkosta. Vaikka niin kovin kivaa tunnelmointia sekin on ollut. Tapahtumailta jatkuu Mallaskoskella tänä vuonna aina yön pikkutunneille saakka klubitunnelmissa. Samalla tekee paluun yöpala-kropsu eli pannukakku. Ruokahuollon erikoismenusta vastaa Bar15 Street -ravintolan laatima kasvis- ja vegaanipainoitteinen lista. Mallaskoskella palvelee luonnollisesti myös panimoravintolan oma keittiö sekä panimon laaja olutvalikoima. Maistelutarjouksista ja ruokalistasta tiedotamme tarkemmin myöhemmin. Pienfestivaalin yhteenveto: tuoretta kotimaista vaihtoehtomusiikkia + aistikasta levynpyöritystä + Suomen kenties kaunein terassi + pienpanimotuotteita + laadukkaat ruoka-annokset + intiimi ja välitön tunnelma. Tervetuloa!
Herättäjäjuhlat SJK 2023 vaaka-01.jpg
Herättäjäjuhlat järjestetään Lakeuden Ristin kupeessa sijaitsevassa Kirkkopuistossa ja sen lähiympäristössä.
Herättäjäjuhlat ovat yhdet Suomen evankelis-luterilaisen kirkon suurimmista hengellisistä kesäjuhlista.
Herättäjäjuhlat järjestetään 14.–16. heinäkuuta Lakeuden Ristin kupeessa sijaitsevassa Kirkkopuistossa ja sen lähiympäristössä. Kirkkokadulle rakennetaan juhlatori ja -ravintola sekä myyntipisteitä. Oheisohjelmaa järjestetään muun muassa Nurmon, Törnävän ja Kitinojan kirkoissa. Lue lisää: www.herattajajuhlat.fi Järjestäjinä ovat tänä vuonna Seinäjoen seurakunta ja Herättäjä-Yhdistys yhteistyökumppaninaan Seinäjoen kaupunki.
Klubille on vapaa pääsy, mutta koska paikkoja on rajallisesti, lippu täytyy noutaa orkesterin toimistosta etukäteen!
SKOR-KLUBI: Pariisin taivaan alla Hotelli-ravintola Almassa ti 19.9. klo 19
Ranskalaisen musiikin ilta vie kuulijan nimensä mukaisesti Pariisin taivaan alle. Tule nauttimaan käsinkosketeltavasta tunnelmasta vaikkapa viinilasin äärelle. Klubille on vapaa pääsy, mutta koska paikkoja on rajallisesti, lippu täytyy noutaa orkesterin toimistosta etukäteen! Jorma Uotinen, laulu ja juonto Petri Ikkelä, bandoneon ja harmonikka Ilkka Joronen, piano
SKOR-KLUBI: LEINO LIVE II Kalevan Navetassa to 16.11. klo 19
Suosittu Leino-klubi saa jatkoa! Marraskuun klubi-ilta tarjoaa lisää Eino Leinon runoja ja Seppo Istukaissaaren sävelmiä Kalevan Navetan tunnelmallisessa Hugo-salissa. Leino Live II on levytrilogian 2. osan levynjulkaisukonsertti. Levy kantaa nimeä "Sydänkesän laulu". Seppo Istukaissaari, laulu & mellofoni Marzi Nyman, kitara & piano Ville Herrala, basso Jaska Lukkarinen, rummut
Suvi Väyrynen VI by Leedina Portraits vol.2.jpg
Klassinen joulu -konsertti Lakeuden Ristissä to 14.12. klo 18
Joulukonsertti kuullaan tänä vuonna tunnelmallisessa Lakeuden Ristissä. Klassinen joulu luo joulutunnelmaa klassisten teosten ja joulusävelklassikoiden siivin. Rakastetut joululaulut orkesterin solistina tulkitsee upea Suvi Väyrynen, joka on ihastuttanut kriitikoita vokaalisella rohkeudellaan sekä valoisalla persoonallisuudellaan. Tule joulu kultainen. Seinäjoen kaupunginorkesteri Suvi Väyrynen, sopraano
Suomalaiset sävelhelmet -konsertti Seinäjoki-salissa to 7.12. klo 18
Seinäjoen ja Vaasan kaupunginorkesterien yhteiskonsertti tuo konserttitarjottimelle Sibeliuksen sinfonian sekä upean Karelia-sarjan. Hannikaisen pianokonserton solistiksi saapuu pianon runoilijaksi tituleerattu Ossi Tanner. Kapellimestarina taituroi Jascha van der Goltz, joka palkittiin jaetulla ensimmäisellä sijalla Jorma Panula kapellimestarikilpailussa vuonna 2021. Seinäjoen ja Vaasan kaupunginorkesterit Jascha van der Goltz, kapellimestari Ossi Tanner, piano
Seinäjoen kaupunginorkesterin Agua de Beber -konsertti Seinäjoki-salissa to 9.11. klo 18
Sovittaja Erno Tiittasen ja Kadi Vijan tiet kohtasivat korona-aikana internetissä ja siitä lähti vuonna 2022 yhteistyö johtaen Bossa nova-konserttiin. Konsertin hyvä tunnelma innoitti Bossa nova soundin viemiseen myös toisenlaiseen, pehmeämpään ympäristöön kuin Big band. Väriltään ja tunnelmaltaan upea ja ennakkoluuloton orkesteri SKOR otti konsertin syksyn ohjelmistoonsa tehden Erno Tiittasen mielestä suorastaan historiallisen teon, koska tällaista tunnelmaa ei juurikaan kuulla kaupunginorkestereiden tulkitsemana. Oman panoksensa lopulliseen soundiin lisää rytmisektio, joka vie kuulijat autenttiseen Bossa nova maailmaan Kadin täydellisen äänen johdattelemana. Konsertissa kuullaan brasilialaisen musiikin lisäksi suomalaista musiikkia esim. Rauno Lehtisen sävelmin. Seinäjoen kaupunginorkesteri Erno Tiittanen, sovitukset ja johto Kadi Vija, laulu Antti Honkanen, kitara Jussi Lahtinen, rummut
Seinäjoen kaupunginorkesterin lastenkonsertti Pekka & susi Seinäjoki-salissa to 26.10. klo 18.
Klassinen hittiteos Pekka ja Susi palaa pitkästä aikaa ohjelmistoon! Pekka ja susi on venäläisen säveltäjän, Sergei Prokofjevin kirjoittama ja säveltämä musiikkisatu, jossa jokaista sadun hahmoa vastaa yksi soitin. Tule kuulemaan, miltä Pekka, lintu, ankka, kissa tai vaikkapa metsästäjä kuulostaa melodiaksi sävellettynä. Konserttia ennen kuulemme Etelä-Pohjanmaan musiikkiopiston oppilaiden alkusoiton Seinäjoki-salin aulassa klo 17.30 alkaen. Seinäjoen kaupunginorkesteri Raili Peltonen, piano Janne Kesäniemi, lyömäsoittimet Heli Lahti, kertoja
Seinäjoen kaupunginorkesterin Keskeneräinen -konsertti Seinäjoki-salissa to 12.10. klo 18.
Miten sinfonia taittuu Seinäjoen kaupunginorkesterin kymmeniköltä? Tämä konsertti sen kertoo. Schubertin keskeneräinen kuullaan nyt SKORin kokoonpanolle sovitettuna. Konsertin alkupuoliskolla jousikvartetti tulkitsee Schubertin loppuun saakka sävelletyn ensimmäisen jousikvarteton. Puhaltajat esittävät puolestaan huilisti Paul Taffanellin eloisan puhallinkvinteton. Konserttia ennen kuulemme Etelä-Pohjanmaan musiikkiopiston oppilaiden alkusoiton Seinäjoki-salin aulassa klo 17.30 alkaen.
Vimpelin Pesisfestivaaleilla ohjelmaa ihan kaikenikäisille liikunnan, kulttuurin ja rennon yhdessäolon ystäville
Vimpelissä reilun viikon ajan joka päivä monenlaista touhua ja ohjelmaa. Tule eloisaan Vimpeliin! Pesisfestivaalit kesällä 2023
Liput 12€ (10 hlön ryhmät, liput 10€/hlö). Väliajalla kahvi+pulla 3€/hlö
{"fi":"Lippuvaraukset numerosta 045 229 4044 (soitto, viesti tai somen kanavien kautta)","sv":"","en":""}
Ylihärmän nuorisoseura esittää elokuussa Sirkku Peltolan näytelmän Kaunotar ja Hirviö.
Koko perheen näytelmä Kaunotar ja Hirviö
Satoja vuosia vanha ranskalainen kansansatu on kiehtonut sukupolvia toisensa jälkeen opettavaisella tarinallaan, liikuttavilla käänteillään ja onnellisella lopullaan.. Kaunottaren isä eksyy myrskyssä linnaan ja poimii lähtiessään sieltä ruusun tyttärelleen. Tästä linnaa isännöivä hirviö suuttuu ja säästää onnettoman vaeltajan hengen vain sillä ehdolla, että saa kaunottaren vangikseen. Tytön kohtalo näyttää hirmuiselta, mutta viisas neitokainen näkeekin pintaa syvemmälle. Kaunotar ja hirviö on hauska, yllätyksellinen ja visuaalisesti näyttävä tulkinta ihanasta sadusta, joka on täynnä värikkäitä hahmoja ja kauan sitten kadonneen maailman taianomaista hehkua. Kuten saduissa usein käy, tälläkin on hyvin onnellinen ja kaunis loppu ja totta kai, kunnon sadun takaa löytyy myös opetus! Sirkku Peltolan käsikirjoittama sovitus puhaltaa rakastettuun klassikkoon tuoreutta ja huumoria, mutta säilyttää silti sen mystiikan ja ikiaikaisen lumovoiman Näytöksissä 13.8. ja 18.8. on mukana viittomakielen tulkit!